google/wiki40b huggingface dataset:
Perjanjian Paris (1783)

Perjanjian Paris, ditandatangani pada 3 September 1783, secara rasmi mengakhiri Perang Revolusi Amerika di antara Great Britain dan Amerika Syarikat yang memberontak menentang pemerintahan British bermula pada tahun 1775. Negara lain yang terlibat iaitu Perancis, Sepanyol dan Republik Belanda mempunyai perjanjian berasingan: Perdamaian Paris (1783). Hasilnya sangat menguntungkan Amerika Syarikat daripada segi pembesaran wilayah.
Perjanjian ini diratifikasi oleh Kongres Konfederasi pada 14 Januari 1784 dan Raja Great Britain pada 9 April 1784.
Bergedel

Etimologi

Istilah bergedel, pergedel atau perkedel berasal dari Bahasa Belanda: Frikadel, hal ini menunjukkan pengaruh Belanda dalam seni masakan ini. Begedel Belanda atau Frikadel dibuat dari daging cincang yang dilumat dan kemudian digoreng, di Malaysia bergedel dibuat dengan bahan kentang yang kadang-kadang ada sedikit daging cincang atau daging perkasam dimasukkan sekali.
Mukim 11, Daerah Seberang Perai Selatan

Pentadbiran

Mukim 11 merupakan salah sebuah mukim yang terdapat dalam negeri Pulau Pinang, dan juga merupakan satu dari mukim yang terletak dalam pentadbiran Daerah Seberang Perai Selatan.
Yellandu

Demografik 2001

Menurut bancian India pada tahun 2001, Yellandu memiliki bilangan penduduk seramai 42,417. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 Yellandu memiliki kadar pendidikan (kebolehan membaca) 70%, melebihi kadar purata kebangsaan 59.5%; dengan 56% lelaki dan 44% wanita mampu membaca. 11% dari populasi berusia di bawah 6 tahun. (2001)
Amy Winehouse

Kematian

Beliau meninggal pada 23 Julai 2011, hanya disebabkan keracunan alkohol.
Kesuperkonduksian

Keberaliran lampau atau kesuperkonduksian ialah satu fenomena yang terjadi pada sebilangan bahan yang khusus ketika suhunya terlalu rendah (pada peringkat -200 darjah Celsius), dan dicirikan oleh rintangan elektrik yang tepat sifar serta mengetepikan medan magnet dalaman kesan Meissner). Ia ditemui ahli fizik Belanda Heike Kamerlingh Onnes pada 8 April 1911 di Leiden semasa mengkaji raksa pepejal pada suhu kriogenik.
Politik wang

Politik wang ialah istilah khusus untuk rasuah politik yang merangkumi sebilangan perbuatan yang salah di sisi undang-undang, termasuk pembelian undi, dan penyalahgunaan kuasa, serta juga pelesapan wang  untuk membiayai pengamalannya. Transparency International-Malaysia menggelarnya sebagai "ibu kesemua rasuah" yang membawa kepada kemusnahan dan kemerosotan gambaran pentadbiran, kebertanggungjawapan dan keutuhan negara, malahan pengamalan demokrasi pada dirinya. Istilah "politik wang" dipopularkan oleh Tun Dr. Mahathir Mohammad, Perdana Menteri Malaysia Ke-4, menjelang akhir pemerintahannya.

Politik wang di Malaysia

Amalan politik wang kini menimpa Malaysia secara besar-besaran, dengan berjuta-juta ringgit yang dapat dipergunakan untuk kebajikan dan kesejahteraan rakyat kini dibelanjakan oleh calon-calon pilihan raya dan pemilihan parti. Mengikut Tan Sri Ramon Navaratnam, Presiden Transparency International-Malaysia, menganjurkan persidangan tentang keutuhan tidak banyak bermakna, malahan hanya akan mengaburkan mata rakyat jika kerajaan dan Suruhanjaya Pencegahan Rasuah Malaysia (SPRM) tidak mengambil sikap yang tegas terhadap pembanterasan rasuah, khususnya politik wang yang kini menular. Mengikutnya lagi, masa depan negara Malaysia bergantung kepada kemahuan politik untuk membantutkan pengamalan politik wang.
Mengikut editor Mingguan Wasilah pula, "rasuah [yang dijenamakan sebagai 'politik wang'] disabdakan sekadar suatu kesalahan gara-gara melanggar etika parti, bukan kesalahan di sisi undang-undang negara". Justera itu, ia tidak kena mengena langsung dengan Suruhanjaya Pencegahan Rasuah Malaysia kerana percanggahan dengan etika parti Pertubuhan Kebangsaan Melayu Bersatu (UMNO) bukan suatu kesalahan di sisi undang-undang Malaysia.

Kes Tan Sri Isa Samad

Rekod Tan Sri Isa Haji Abdul Samad yang terpalit dengan rasuah dalam Pemilihan UMNO 2004 dan digantung keanggotaannya selama 3 tahun jadi hujahan. Ketua pengarang Mingguan Wasilah berkata, "Sangat menarik untuk ditekuni betapa mudahnya kepemimpinan UMNO 'mewajarkan' kembalinya Isa ke gelanggang", Beliau menambah, "Kalau sebelumnya, rasuah yang mewabak dalam UMNO dikomersilkan menjadi "politik wang", kini rasuah yang najis-najis di sisi Islam dan perlakuan hina dalam sejarah peradaban manusia dijenamakan semula sebagai 'satu kesilapan teknikal' sahaja". Justera, ia tiada kena-mengena langsung dengan Suruhanjaya Pencegahan Rasuah Malaysia (SPRM) kerana 'kesilapan teknikal' Isa yang bercanggah dengan etika parti itu bukan suatu kesalahan pun di sisi undang-undang negara. Lantaran itu, ketua pengarah Mingguan Wasidah bertanya, "Aneh, kenapa sampai 3 tahun (asalnya 6 tahun) Isa digantung keahlian jika semata-mata hanya melakukan kesilapan teknikal?  Menambahnya lagi, "Selepas ini, jangan berasa pelik, sebaliknya 1Malaysia boleh senyum dan menarik nafas lega kerana rasuah bukan lagi suatu kesilapan teknikal, sebaliknya adalah strategi politik paling ampuh lagi berkesan untuk mengekalkan kesinambungan kuasa".
Mata Gual

Poskod

Poskod yang digunakan di Mata Gual adalah 36656. Terdapat 16 buah desa di dalam daerah kecamatan Batin XXIV.
Umbulan, Cikeusik

Poskod

Poskod yang digunakan di Umbulan adalah 42286. Terdapat 14 buah desa di dalam daerah kecamatan Cikeusik.
Daerah Beroun

Senarai lengkap kawasan perbandaran

Bavoryně - Beroun - Běštín - Broumy - Březová - Bubovice - Bykoš - Bzová - Cerhovice - Drozdov - Felbabka - Hlásná Třebaň - Hořovice - Hostomice - Hředle - Hudlice - Hvozdec - Hýskov - Chaloupky - Chlustina - Chodouň - Chrustenice - Chyňava - Jivina - Karlštejn - Komárov - Koněprusy - Korno - Kotopeky - Králův Dvůr - Kublov - Lážovice - Lhotka - Libomyšl - Liteň - Loděnice - Lochovice - Lužce - Malá Víska - Málkov - Měňany - Mezouň - Mořina - Mořinka - Nenačovice - Nesvačily - Neumětely - Nižbor - Nový Jáchymov - Olešná - Osek - Osov - Otmíče - Otročiněves - Podbrdy - Podluhy - Praskolesy - Rpety - Skřipel - Skuhrov - Srbsko - Stašov - Suchomasty - Svatá - Svatý Jan pod Skalou - Svinaře - Tetín - Tlustice - Tmaň - Točník - Trubín - Trubská - Újezd - Velký Chlumec - Vinařice - Vižina - Vráž - Všeradice - Vysoký Újezd - Zadní Třebaň - Zaječov - Záluží - Zdice - Žebrák - Železná -
Cikajang

Poskod

Poskod yang digunakan di Cikajang adalah 44171. Terdapat buah desa di dalam daerah kecamatan Cikajang.
Alma

Alma (GPS: 5.32987, 100.4781, Cina: 阿儿玛) merupakan pinggir bandar bagi Bukit Mertajam, Seberang Perai Tengah, Pulau Pinang. Pernah dikatakan usul asal nama Alma dinamakan sempena kampung Kampung Alma, pinggir bandar ini bersempadan dengan Jalan Kulim di utara, Jalan Kampung Baru di barat laut, laluan kereta api KTM di barat, Permatang Tinggi di selatan, Machang Bubok ke timur dan Ceruk Tok Kun di utara .
Dalam beberapa tahun belakangan ini, kawasan Alma telah melihat perkembangan yang sungguh pesat, dengan beberapa estet perumahan besar telah ditubuhkan di kawasan ini. Untuk menampung peningkatan penduduk, beberapa pusat membeli-belah telah dibina di kawasan itu, termasuk Tesco Bukit Mertajam dan AEON Mall Bukit Mertajam.

Pengangkutan

Jalan utama di Alma adalah Jalan Alma dan Jalan Rozhan. Jalan Alma menghubungkan Jalan Bukit Minyak di barat dan Jalan Rozhan di timur manakala Jalan Rozhan menghubungkan Jalan Kulim di Timur dan terus sampai ke Permatang Tinggi.
Rapid Penang laluan 709 dan bas pemgantaraan percuma CAT juga akan berlalu di Jalan Kulim.
20 Jamadilakhir

20 Jamadilakhir merupakan hari ke-170 dalam kalendar Hijriah.
Abtsbessingen

Abtsbessingen merupakan sebuah kawasan perbandaran terletak di daerah Kyffhäuserkreis, Thüringen, Jerman.
Bikin Wilayah

Maklumat am

Ketika album ini dirakam, Awie selaku penyanyi undangan sudah meninggalkan kugiran Wings. (Diingatkan bahawa album yang keluar sebelumnya iaitu album duet Double Trouble 2 yang menggabungkan Search dan Wings, menyaksikan Mustaffa Din sebagai penyanyi Wings). Selain Awie, kumpulan Search dianggotai oleh Hamzah Taib (gitar elektrik), Noordin Taib (gitar elektrik dan akustik), Fauzi (gitar bes, papan nada) dan Yazid Ahmad (dram).
Album terbitan kumpulan Search ini dirakam di studio Menora Music, diikuti proses pengadunan dan mastering di Synchrosound Studio. Selepas siapnya album ini, Noordin, Hamzah dan Fauzi meninggalkan kumpulan Search, meninggalkan Yazid sebagai satu-satunya ahli Search yang tinggal, sekaligus menandakan kumpulan Search di ambang perpecahan. Kumpulan Search dengan anggota baru sempat menerbitkan satu lagi album, Selepas Banjir, sebelum berpecah pada tahun 2001, dan tahun 2004 mereka bergabung kembali untuk Konsert Evolusi Lagenda Rock ,kembali aktif sehingga hari ini.
KRI Teluk Penyu

TORPEDO

Tiada maklumat

PELURU BERPANDU

Tiada maklumat

MERIAM

KRI Teluk Penyu dilengkapi dengan 3 mesingan 40 mm, 2 mesingan 20 mm dan 2 mesingan 12.7 mm.

PENANGKIS "COUNTERMEASURES"

Tiada maklumat

TUJAHAN

Kapal KRI Teluk Penyu mempunyai dua enjin disel yang disambung kepada dua gandar yang menghasilkan kuasa 5,600 bhp dengan kelajuan tempur 15 knot.
Lilienfeld (daerah)

Lilienfeld merupakan sebuah daerah yang terletak di Niederösterreich, Austria. Daerah ini memiliki luas sebesar 931.6 km² dan populasi sebesar 27,084 orang.
Kampung Gong Kuin

Poskod

Poskod yang digunakan di Kampung Gong Kuin, Kuala Terengganu, Terengganu adalah 21300.
Filem From Time to Time

Pelakon

Filem ini turut disertai oleh beberapa orang pelakon terkenal, antaranya adalah Alex Etel, Timothy Spall, Maggie Smith

Ringkasan

Satu cerita hantu menghantui yang merangkumi dua dunia, dua abad berbeza. Apabila Holly yang berusia 13 tahun mendapati dia secara misteri boleh melakukan perjalanan antara kedua-dua dunia, dia mula pengembaraan yang membongkar rahsia keluarga yang tersimpan selama beberapa generasi.
Memberku Hawa

Sinopsis

Mengisahkan dua orang rakan baik (Hawa dan Kay) yang sedang mencari kerja. Tetapi, hanya Hawa sahaja yang mendapat pekerjaan yang baik manakala Kay tidak dapat pekerjaan yang diinginkannya. Hawa bekerja sebagai jurutera rangkaian, Kay pula berminat dalam bidang fesyen. Kay berusaha untuk mendapatkan pekerjaan dan meyakinkan bakal jurutera. Sebelum ini Kay bekerja di hotel tetapi dipecat dan sebenarnya Kay dah banyak kali dipecat.
Almonaster la Real

Almonaster la Real merupakan sebuah kawasan perbandaran yang terletak di wilayah Huelva, Andalusia, Sepanyol
Istanbul Aku Datang!

Sinopsis

Istanbul Aku Datang menceritakan tentang kehidupan seorang gadis yang penuh kesungguhan dan percaya akan takdir cintanya, Dian (Lisa Surihani) yang sanggup terbang ke Istanbul untuk berada dekat kepada kekasih hatinya, Azad (Tomok) yang juga pelajar jurusan kedoktoran di universiti di sana.
Dalam diam, niat Dian yang juga seorang penulis blog mengimpikan sebuah kebahagiaan dan keputusan yang akan mengundang seribu senyuman kepadanya, kononnya Azad akan nampak kesungguhannya dan mengambil keputusan untuk berkahwin dengannya.
Namun bagai kata pujangga dan pemahaman realistik yang kita tidak mampu mengubah takdir atau meneka apa yang sudah disuratkan kepada kita, segala impian dan objektif Dian itu semuanya tidak mengikut apa yang difikirkan. Dian bagai merentasi sebuah pengalaman berbeza yang akhirnya menemukannya pula dengan seorang lagi lelaki juga pelukis, Harris (Beto Kusyairy).
Pertemuan mereka yang awalnya memberikan ketegangan dan konflik bagaimanapun akhirnya memberikan satu keserasian. Dian tidak sedar yang kini dirinya berdepan kemelut kekasihnya, Azad yang cemburu dan Harris yang mula mencerminkan sebuah kebahagiaan. Dian keliru namun semua yang berlaku hanya mematangkannya dan memberikannya ruang untuk membuat keputusan terbaik untuk dirinya sendiri.

Penerbitan

Istanbul Aku Datang! ditulis oleh Rafidah Abdullah dan diarahkan oleh Bernard Chauly untuk Redfilms dan Grand Brilliance. Penggambaran dijalankan di Kuala Lumpur, Malaysia dan Istanbul, Turki. Tenaga kerja filem ini termasuk Haris Hue melakukan sinematografi, Wong Hui Lynn menyediakan suntingan, manakala pemilihan pelakon dijalankan oleh Farid Ramlee.
Pelakon utama terdiri daripada Lisa Surihani, Tomok dan Beto Kusyairy, dan pelakon pembantu terdiri daripada pelakon-pelakon Turki. Aizat Amdan membuat penampilan khas dengan membawakan peranan sebagai Ijoi. Watak Dian dalam Istanbul Aku Datang! pada asalnya ditulis untuk Fazura tetapi menarik diri kerana terdapat beberapa babak yang bertentangan dengan prinsipnya, termasuk adegan berpelukan dengan pelakon lelaki. Filem ini merupakan filem cetera keempat arahan Bernard, filem kedua Lisa di bawah arahan Bernard dan filem pertama dibintangi oleh Tomok, bekas vokalis kumpulan New Boyz.

Keluaran dan sambutan

Istanbul Aku Datang! dikeluarkan pada 8 November 2012 hingga kejayaan komersial, dan berjaya meraih kutipan kasar sebanyak RM 3.58 juta. Pangkalan Data Filem Internet (IMDb) memberikan penarafan empat daripada lima bintang untuk Istanbul Aku Datang! dengan purata sebanyak 7.2/10.
Aida Sue menulis untuk laman web Wanista, mengulas bahawa Istanbul Aku Datang! ialah "filem lakonan Lisa (Surihani) yang pernah saya lihat" dan beliau turut menyatakan jalan cerita pada awalnya agak perlahan.
Koto Tinggi, Sungai Penuh

Poskod

Poskod yang digunakan di Koto Tinggi adalah 37111. Terdapat 19 buah desa di dalam daerah kecamatan Sungai Penuh.
Empangan Chereh

Empangan Chereh merupakan tasik buatan manusia bagi bekalan air bersih yang terbesar di Malaysia. Ia terletak di Hutan Simpan Chereh.

Sejarah

Pada perancangan asalnya, Empangan Chereh adalah pada 1992. Akan tetapi empangan ini hanya mula dibina pada 1 Mac 2002 dengan kos asal RM69 juta. Kosnya meningkat kepada RM77 juta dan hanya siap pada Julai 2008. Kos pembiayaan empangan ditanggung sepenuhnya oleh Kerajaan Persekutuan Malaysia. Dua syarikat tempatan yang membina empangan ini ialah MMN Bina Sdn Bhd dan AAY Construction Sdn Bhd merupakan syarikat tempatan yang berpengalaman dalam bidang pembinaan selama 20 tahun. Syarikat ini berpengalaman dalam bidang kejuruteraan awam dan kerja tanah.

Perancangan

Empangan ini terletak kira-kira 64 km di hulu Kuantan, Pahang. Luasnya 16.2 km persegi dan boleh menampung 260 juta meter padu air. Luasnya menyamai 1/3 keluasan Putrajaya. Seluruh kawasan takungan dan empangan itu termasuk Hutan Simpan Chereh ialah 15,200 hektar. Air takungan akan mencapai tahap maksimum kira-kira 3 tahun kemudian iaitu pada 2011. Empangan akan penuh dengan air menerusi air hujan terutama pada musim tengkujuh dan anak-anak sungai yang mengalir ke dalamnya. Sungai Chereh adalah ranting kepada Sungai Kuantan di bahagian hulu sungai.
Setelah air memenuhi empangan, akan wujud beberapa buah pulau dan antara pulau terbesar seluas 100 hektar. Empangan ini dapat membekalkan 300 juta liter sehari. Pada tahun 2050, ia dapat membekalkan 1000 juta liter air sehari.

Penakungan air

Pada 29 Julai 2008, upacara perasmian penutupan pintu air dilakukan oleh Menteri Besar Pahang, Datuk Seri Adnan Yaakob. Dengan itu, empangan tersebut mula menakung dari hulu sungai.
Empangan ini dikendalikan oleh Jabatan Bekalan Air Pahang. Pada masa ini, pengarah JBA Pahang ialah Datuk Ir Ismail Mat Noor. Pahang telah menyediakan 270,000 hentar untuk kawasan takungan air di seluruh negeri dan menyamai saiz 2 negeri Pulau Pinang. 19 kawasan lain telah dikenalpasti sesuai dibina empangan bekalan air minuman.
Pada 29 Julai 2010, paras air empangan itu telah mencecah paras 74 meter dan perlu diturunkan ke paras 70 meter. Oleh itu Empangan Chereh akan melepaskan sejumlah 475 juta liter air sehari bermula 3 Julai 2010 (Selasa) bagi tujuan keselamatan empangan berkenaan.
Motel

Perkataan motel merupakan gabungan daripada perkataan 'motorist' dan 'hotel'. Perkataan ini telah dimasukkan ke dalam kamus setelah perang dunia kedua. Motel dirancang untuk penunggang motorsikal yang perlu berhenti pada malam hari, dengan tempat parkir yang cukup luas untuk kenderaan mereka. Pada awalnya, motel terdiri di atas satu bangunan dengan ruangan-ruangan yang berhubungan dengan pintu-pintu yang menghadap ke tempat parking.
Konsep motel berasal dari Amerika Syarikat dengan berkembangnya sistem jalan raya. Terdapat kesukaran untuk hotel yang lebih jauh dan lebih mudah dicari untuk tinggal selama semalam saja. Motel dibina dengan hanya menawarkan kemudahan-kemudahan sederhana sahaja. Tetamu disediakan bilik tidur dan makanan. Motel tidak memiliki kemudahan-kemudahan mewah yang dapat dijumpai di hotel-hotel. Pekerja di motel biasanya hanyalah resepsi dan beberapa pembantu bertugas yang menangani pemeliharaan motel tersebut.
Kampung Macang, Jitra

Poskod

Poskod yang digunakan di Kampung Macang, Jitra, Kedah adalah 06000.
La Carlota, Sepanyol

La Carlota merupakan sebuah kawasan perbandaran yang terletak di wilayah Córdoba, Andalusia, Sepanyol
Masjid Ferhat Pasha

Kehancuran

Masjid ini merupakan satu daripada 16 buah masjid yang dimusnahkan di bandar Banja Luka semasa Perang Bosnia antara tahun 1992 hingga 1995.
Pihak berkuasa Republika Srpska telah memerintahkan keseluruhan kompleks masjid Ferhadija dan Arnaudija dimusnahkan, yang mana kedua-duanya berjarak kira-kira 800 m (2,625 ka) antara satu sama lain. Kedua-dua masjid ini dimusnahkan pada malam yang sama dengan selang masa selama 15 minit (dipercayai pemusnahan secara serentak masjid-masjid Ferhadija dan Arnaudija memerlukan bahan letupan yang banyak dan koordinasi yang besar. Ramai percaya peristiwa ini tidak akan berlaku tanpa penglibatan pihak berkuasa Banja Luka dan Republika Srpska).
Militia Serb meletupkan Masjid Ferhadija pada malam 6–7 Mei 1993. 6 Mei merupakan tarikh cuti awam bagi Ortodoks Serbia di Đurđevdan (Hari Saint George). Menara masjid terselamat semasa letupan pertama, tetapi kemudian diranapkan menyembah bumi.
Kebanyakan puing runtuhan dibuang ke tempat pembuangan sampah kota; beberapa batu, dan hiasan, dihancurkan oleh Serb untuk menambak tanah. Tapak runtuhan dijadikan tempat meletak kereta. Beberapa minggu selepas pemusnahan Ferhadija, Sahat Kula yang terletak berdekatan, salah satu menara jam era Uthmaniyyah tertua di Eropah juga dimusnahkan.
Di Tribunal Jenayah Antarabangsa untuk bekas Yugoslavia, seorang pemimpin Serb dari Banja Luka, Radoslav Brđanin, telah disabitkan bersalah atas penglibatan beliau dalam mengatur pemusnahan harta benda Muslim termasuk masjid, serta pembersihan etnik bukan Serb. Beliau dijatuhkan hukuman penjara selama 32 tahun.
Kes Brđanin membuktikan pemusnahan masjid telah dirancang sebagai sebahagian daripada kempen pembersihan etnik. Selain itu, pihak Bosnia dalam kes genosid Bosnia di Mahkamah Keadilan Antarabangsa telah memetik pemusnahan masjid Ferhadija sebagai salah satu unsur pembersihan etnik dan genosid yang digunakan oleh pihak berkuasa Republika Srpska dalam Perang Bosnia.
Weinböhla

Weinböhla merupakan sebuah kawasan perbandaran terletak di daerah Meißen, Saxony, Jerman.
Syed Danial Syed Ahmad

Pengumuman puasa 2012

Pada 19 Julai 2012, selaku Penyimpan Mohor Besar Raja-Raja, Datuk Syed Danial Syed Ahmad mengumumkan tarikh permulaan puasa bagi negeri-negeri di seluruh Malaysia pada 2012 telah ditetapkan pada hari Sabtu, 21 Julai 2012. Titah perintah Yang di-Pertuan Agong telah diperkenan oleh Duli-Duli Yang Maha Mulia Raja-Raja. Pengumuman beliau itu disiar secara langsung menerusi Radio Televisyen Malaysia (RTM).
Majlis Raja-Raja mempersetujui bahawa cara menetapkan tarikh permulaan puasa adalah berdasarkan Rukyah dan Hisab.
Soyuz-2-1v

Penerbangan sulung

Pada 2009, penerbangan sulung Soyuz-2-1v diumumkan dijadualkan pada 2010, namun kemudian ditunda ke 2011 dan seterusnya 2012 akibat kelengahan pembangunan dan kebolehsediaan muatan.
Akibat masalah lain, pelancaran sulung ditunda lagi sehingga Disember 2013. Penerbangan ini – menggunakan peringkat atas Volga – membawa mikrosatelit Aist 1 dan sepasang sfera penentukuran SKRL-756. Roket ini ditolak keluar ke Tapak 43/4 di Kosmodrom Plesetsk pada 18 Disember dengan jangkaan dilancarkan pada 23 Disember.
Pelancaran ditangguhkan ke 25 Disember akibat masalah ketika ujian akhir di landas, namun dibatalkan 10 minit sebelum berlepas. Ia kemudian dijadualkan semula kepada 10:30 UTC pada 28 Disember. Akhirnya roket ini berjaya berlepas pada 12:30 UTC (16:30 waktu tempatan) akibat kelengahan pada saat-saat terakhir. Pemisahan kapal angkasa berlaku 100 minit kemudian, pada 14:10 UTC.
Disneyland Park (Anaheim)

Kawasan di Disneyland

Terdapat lapan alam bertema yang menempatkan kedai, restoran, hiburan, dan tarikan yang berbeza sekali sesama alam.

Main Street, U.S.A.

Main Street, U.S.A. direka sempena bandar Midwest pada awal abad ke-20. Walt Disney mendapat ilham dari bandar Marceline, Missouri, dan merapatkan kerjasama dengan para pereka dan jurubina untuk membangunkan tarikan Main Street. Inilah kawasan pertama yang dilihat oleh pengunjung sebaik sahaja memasuki taman (kecuali melalui monorel), dan beginilah cara pengunjung memasuki Central Plaza. Di tengah-tengah Magic Kingdom dan di utara Central Plaza terletaknya Sleeping Beauty Castle, yang menyediakan pintu masuk ke Fantasyland melalui jambatan tarik yang menyeberangi parit. Adventureland, Frontierland, dan Tomorrowland disusun di kedua-dua belah istana kota ini.
Main Street, U.S.A. menghidupkan kenangan zaman Victoria di Amerika, lengkap dengan stesen kereta api, medan bandar, pawagam, dewan bandaraya, balai bomba yang dilengkapi enjin pam janaan wap, emporium, kedai-kedai, arked-arked, bas dua tingkat, kereta kuda, jitney dan bermacam-macam memorabilia. Di hujung jauh Main Street, U.S.A. terletaknya Sleeping Beauty Castle, dan Central Plaza (juga dikenali sebagai The Hub), iaitu gerbang utama ke kebanyakan kawasan bertema.
Reka bina Main Street, U.S.A. menggunakan proses menimbulkan ilusi ketinggian yang dikenali sebagai perspektif paksaan yang kerap digunakan dalam perfileman. Binaan-binaan sepanjang Main Street dibina mengikut skala 3/4 di tingkat satu, kemudian 5/8 di tingkat dua, dan skala 1/2 di tingkat tiga, iaitu mengurangkan 1/8 skala untuk setiap tingkat ke atas.
Wahabi

Biodata ringkas

Muhammad bin Abdul Wahhab (1701 - 1793) lahir di Kampung Ainiyah, Najd, Arab Saudi. Beliau berasal dari kabilah Bani Tamim. Buku beliau bertajuk 'Kitab al Tawhid'. Beliau telah mempelajari agama daripada Syeikh Muhamad Sulaiman al-Kurdi, bapanya iaitu Syeikh Abdul Wahab dan abangnya Syeikh Sulaiman bin Abdul Wahab. Setelah dewasa, beliau pergi ke Mekah untuk mengerjakan haji dan pulang halamannya. Bapa serta abangnya telah meyifatkan bahawa beliau telah terlalu jauh menyimpang dan sesat.
Beliau merupakan seorang ulama pembaharuan dan ahli teologi agama Islam yang mengetuai gerakan salafiah. Wahabi dianggap sebagai ultra-konservatif berbanding salafi. Ia dianggap sebagai gerakan pembaharuan, bukan satu mazhab. Beliau kononnya mahu memperkenalkan semula undang-undang Syariah di Semenanjung Arab. Beliau sangat dipengaruhi oleh dan Ibn Taimiyyah.

Penyebaran fahaman

Semasa di Madinah, beliau mendapati banyak amal ibadat orang Islam adalah bertentangan dengan syariat Islam kerana mereka lebih suka beribadat dekat dengan makam Rasulullah.
Setelah berhijrah ke Basrah, beliau telah mengeluarkan fatwa yang ganjil dan akhirnya beliau telah diusir dan lalu pergi ke Hassa. Di sana, beliau telah berguru dengan Abdullah bin Abdul Latif. Beliau diusir lagi, lalu pergi semula ke Kampung Ainiyah, Najd. Mulanya Raja Osman bin Ahmad Ma`mar membantunya, namun setelah mendengar fatwa-fatwa ganjilnya, beliau diburu dan mahu dibunuh.
Beliau lari pula ke Duri`yah dan mendapat bantuan Raja Muhammad bin Saud di Duri'yah. Sejak itu fahaman Wahabi berkembang pesat. Beberapa delegasi dihantar menemui syarif-syarif di Mekah  dan mengembang ajaran Wahabi. Ajaran mereka ditolak, malah sebahagiannya dibunuh. Sejak itu  terjadi pemusuhan antara kaum Wahabi di Najd  dengan syarif-syarif Mekah. Sejak itu, Syeikh Abdul Wahab memfatwa bahawa banyak orang Mekah kafir  kerana berdoa dengan bertawassul di hadapan makam Nabi. Syarif Mekah membenarkan orang yang datang jauh mengerjakan haji menziarahi makam Nabi, berdosa mengadap makam Nabi. Syarif-syarif Mekah terus diperangi.
Le Barroux

Le Barroux ialah sebuah komun di jabatan Vaucluse di selatan Perancis.